Toshkentda O‘zbekiston — Qozog‘iston Qo‘shma demarkatsiya komissiyasining navbatdagi yig‘ilishi bo‘lib o‘tdi

2014-yilning 8—12-dekabr kunlari Toshkent shahrida O‘zbekiston — Qozog‘iston Qo‘shma demarkatsiya komissiyasining navbatdagi yig‘ilishi bo‘lib o‘tdi. Bu haqda O‘zbekiston Respublikasi Tashqi ishlar vazirligining rasmiy saytida xabar berildi.

O‘zbekiston Respublikasi va Qozog‘iston Respublikasining Hukumat delegatsiyalari 2014-yilda amalga oshirilgan demarkatsiya ishlari yakunlarini sarhisob qildi hamda 2015-yilga mo‘ljallangan tadbirlarni ko‘rib chiqdi.
Muzokaralar yakunida yig‘ilish protokoli imzolandi.
Uchrashuv konstruktiv va do‘stona ruhda o‘tdi.